ปกติไม่เคยปวดหัว หรือถ้าจะปวดก็น้อยมากค่ะ ปัจจุบันอายุ 34 เคยปวดหัวข้างเดียวบ่อยๆ ช่วงก่อนมีประจำเดือน ระหว่างมีประจำเดือน หรือหลังมีประจำเดือนค่ะ ปวดประมาณ 1 วัน กินยาแก้ปวดบางครั้งก็ไม่ทุเลาค่ะ ปวดจนอาเจียนเลยค่ะ เคยมีช่วงหนึ่งคือปวดหัวแล้วอาเจียนในช่วงที่ไม่มีรอบเดือนด้วยค่ะ บางครั้งลุกขึ้นเร็วๆ จะมีอาการหน้ามืดนิดหน่อยด้วยค่ะ สาเหตุนี้เกิดจากโรคหลอดเลือดสมองบ้างหรือไม่คะ หรือเป็นเพราะฮอร์โมน และมีวิธีการตรวจวินิจฉัยอย่างไรบ้างคะ
สวัสดีค่ะ อาการปวดหัวข้างเดียวบ่อยๆนั้น ในหญิงอายุน้อย และปวดมาก มีคลื่นไส้ อาเจียน สัมพันธ์กับประจำเดือนด้วย จะนึกถึงภาวะปวดไมเกรนมากที่สุด สาเหตุอื่นๆเช่น ปวดจากกล้ามเนื้อที่รอบศีรษะ ปวดจากสาเหตุในสมองเช่น เนื้องอกสมอง หรือความดันในกะโหลกสูงผิดปกติ ถ้าเป็นเกี่ยวกับหลอดเลือดสมองส่วนใหญ๋มักจะไม่ปวด แต่อาจมาด้วยอาการทางระบบประสาทเช่นอ่อนแรง หน้าเบี้ยว ปากเบี้ยว พูดไม่ชัดการดูแลตัวเองเบื้องต้นควรนอนพักผ่อนมากๆ และควรนอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์เพื่อบรรเทาอาการ และหลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นค่ะแนะนำพบแพทย์ถ้ามีอาการคล้ายหลอดเลือดสมอง หรือปวดมากขึ้นเรื่อยๆ อาเจียนแบบอาเจียนพุ่ง เดินเซ หรือการรับรู้ผิดปกติไป